OPĆINA KONJIC

UPUTSTVO KORISNICIMA SREDSTAVA

ZA FINANSIJSKO IMPLEMENTIRANJE I IZVJEŠTAVANJE

Prilikom implementiranja projekta, korisnici odobrenih sredstava

treba da vode računa o slijedećem:

1. U skladu s potpisanim Ugovorom o dodjeli sredstava, finansijska sredstva se

uplaćuju korisniku sredstava u jednoj, odnosno, u više tranši, ukoliko je to

neophodno, u skladu sa prilivom sredstava u Budžet i utvrđenim

prioritetima, a u skladu sa Odlukom o izvršenju budžeta.

2. Sva plaćanja u vezi s aktivnostima implementacije projekta/programa se moraju

odvijati preko žiro računa banke na koji su uplaćena sredstva. Izuzetak

predstavljaju gotovinska plaćanja čiji ukupan iznos ne smije biti veći od 200,00

KM, a pojedinačni računi ne trebaju prelaziti 100,00 KM.

3. Dokaz o izvršenom plaćanju predstavlja faktura i kopija uplatnice ili izvoda iz

banke na kome se vidi da je plaćanje izvršeno, a u slučaju gotovinskog plaćanja

račun i nalog blagajni.

4. Za pravdanje troškova osvježenja, ručkova, zakupa sala i sl. neophodno je da

su ti troškovi planirani i odobreni. Uz račun prilaže se dokaz o plaćanju, lista

učesnika sa potpisima (ukoliko se radi o seminarima/radionicama) i dnevni red

sastanka ili treninga/seminara.

5. Za sva plaćanja fizičkim licima (ugovori o djelu, ugovori o autorskim

honorarima, nagrade, putni troškovi učesnika u projektu koji nisu zaposlenici

korisnika sredstava, naknade i sl.) moraju biti izmireni svi

porezi i doprinosi u skladu sa Zakonom. Uz sva navedena dokumenta moraju

biti priloženi obračuni poreza i kopije uplatnica, odnosno, kopije izvoda iz banke

kao dokaz o izvršenom plaćanju.

NAPOMENA:.

Plan utroška sredstava (budžet) nije moguće mijenjati. Ukoliko u toku

implementiranja dođe do potrebe za prebacivanjem sredstava sa jedne na drugu

poziciju neophodno je uputiti zahtjev putem e-maila ili faxa sa pojašnjenjem razloga

izmjene budžeta. Realiziranju traženih promjena možete pristupiti tek nakon što

ste dobili pismenu potvdu od nadležne službe Općine Konjic da su tražene

promjene prihvaćene.

Sva pomenuta dokumentacija i korespondencija prilaže se uz konačni izvještaj o

realiziranju projekta.

U toku implementiranja projekta možete se obratiti za pojašnjenje, sugestiju, savjet

i slično svaki put kada za to imate potrebu.

IZVJEŠTAVANJE

Korisnik se obavezuje dostaviti Općini Konjic izvještaj sa

kompletnom dokumentacijom o namjenskom utrošku sredstava u roku od 15 dana od

realiziranja projekta/programa.

Ukoliko sredstva ne budu uplaćena u toku tekuće godine, Korisnik je obavezan izvještaj o

utrošku sredstava dostaviti mjesec dana nakon uplate.

Izvještaj se obavezno sastoji iz dva dijela:

- prvi dio se sastoji iz popunjenog Obrasca finansijskog izvještaja Općine Konjic (objavljenim na web stranici Općine:www.konjic.ba uputstva-i-obrasci-za implemetiranje-i-izvjestavanje i finansijske dokumentacije;

- drugi dio čini dokumentacija o realiziranom projektu: propagandni materijal,

štampani materijal, fotografije, pozivi na sastanke, spisak učesnika, medijski istupi,

video materijal, itd. Dalje, ako se radi o objektu koji je u fazi izgradnje / restauracije

/ sanacije potrebno je u izvještaju dostaviti fotografije prije i poslije intervencije.

Ako je projekat u toku, korisnik je obavezan dostaviti popunjen Obrazac finansijskog

Izvještaja Općine Konjic i izvod iz banke kojim se dokazuje da se sva dodijeljena sredstva nalaze na računu korisnika.

Također, ako je korisnik djelimično realizirao projekat, onda je obavezan dostaviti popunjen

Obrazac finansijskog izvještaja Općine Konjic, račune za

realizirani dio projekta i izvod iz banke kojim se dokazuje da se preostala sredstva nalaze

na računu korisnika